[bookmark: _Hlk157685030]PRILOG 4.: OBRAZAC ISKAZA O PROCJENI UČINAKA PROPISA

1. OPĆE INFORMACIJE

	1.1.
	Stručni nositelj:
	Ministarstvo zdravstva

	1.2.
	Naziv propisa:
	Prijedlog Zakona o djelatnostima u zdravstvu

	1.3.
	Program rada Vlade Republike Hrvatske, akt strateškog planiranja ili reformska mjera:
	Da/Ne:

NE
	Naziv akta: /

Opis mjere: /

	1.4.
	Plan usklađivanja zakonodavstva Republike Hrvatske s pravnom stečevinom Europske unije
	Da/Ne:

NE
	Naziv pravne stečevine:





2. UTVRĐIVANJE PROBLEMA

	2.1.
	U odnosu na važeći Zakon o djelatnostima u zdravstvu („Narodne novine, broj 87/09.) područje primjene predloženog zakona proširuje se i obuhvaća nove kategorije zdravstvenih radnika uzimajući u obzir razvoj kompetencija i standarde obrazovanja na način da se isti sada odnosi i na sveučilišne prvostupnike radiološke tehnologije i magistre radiološke tehnologije, sveučilišne prvostupnike radne terapije i magistre radne terapije kao i sveučilišne prvostupnike medicinsko-laboratorijske dijagnostike i magistre medicinsko-laboratorijske dijagnostike.
 Zakonskim prijedlogom propisuje se da zdravstveni radnici koji obavljaju djelatnost sanitarnog inženjerstva, zdravstvenu radiološko-tehnološku djelatnost, djelatnost radne terapije te medicinsko-laboratorijsku djelatnost obavljaju tu djelatnost sukladno kompetencijama stečenim obrazovanjem pri čemu su obvezni primjenjivati svoje najbolje znanje i vještine, poštujući etička i stručna načela koja su u funkciji zaštite zdravlja stanovništva.
Zakonskim prijedlogom pobliže se uređuje obavljanje djelatnosti sanitarnog inženjerstva, zdravstveno radiološke tehnologije, medicinsko-laboratorijske dijagnostike i radne terapije.
Zakonski prijedlog utvrđuje obvezu trajnog stručnog usavršavanja i razvoja čiji sadržaj, trajanje i program utvrđuje općim aktom komora kao i dodatno usavršavanje navedenih zdravstvenih radnika koje se provodi u slučaju kada složenost poslova i očekivanih rezultata zahtijevaju dodatnu edukaciju iz određenog područja zdravstvene zaštite, u cilju unaprijeđena obavljanja navedenih djelatnosti.
Također, zakonskim prijedlogom uređuju se uvjeti za obavljanje navedenih djelatnosti, tj. završeno odgovarajuće obrazovanje ili priznata inozemna stručna kvalifikacija, poznavanje hrvatskoga jezika najmanje na razini koja je potrebna za nesmetanu i nužnu komunikaciju i posjedovanje odobrenja za samostalan rad.
Kao bitan uvjet za obavljanje djelatnosti predloženim zakonom za sve zdravstvene radnike propisuje se obveza posjedovanja odobrenja za samostalan rad. O zahtjevu za izdavanje odobrenja za samostalan rad, rješenjem odlučuje nadležna komora. Kao bitna novina uvodi se mogućnost izjavljivanja žalbe Ministarstvu zdravstva, umjesto dosadašnjeg normativnog rješenja iz važećeg Zakona prema kojem se protiv rješenja nadležne komore može pokrenuti samo upravni spor. Ovom novinom uvodi se nadzor nad zakonitošću pojedinačnih akata komore kroz drugostupanjski postupak u Ministarstvu zdravstva.
U odnosu na odredbe važećeg Zakona,  zakonski prijedlog sadrži zajedničke odredbe o dužnostima i odgovornostima, iznimke od odgovornosti navedenih zdravstvenog radnika, stegovnoj odgovornosti i prestanku prava na obavljanje navedenih djelatnosti, koje su u važećem Zakonu zasebno propisivane za svaku od djelatnosti, tj. za svakog od zdravstvenih radnika. 
Uvažavajući specifičnost svake djelatnosti, a samim tim i specifičnosti strukovnih razreda koji su osnovani u okviru Hrvatske komore zdravstvenih radnika, zakonskim prijedlogom kao bitna novina uvodi se osnivanje četiri nove komore koje će osnovati Ministarstvo zdravstva. Zakonskim prijedlogom osnivaju se Hrvatska komora sanitarnih inženjera, Hrvatska komora radioloških tehnologa, Hrvatska komora zdravstvenih radnika medicinsko-laboratorijske djelatnosti i Hrvatska komora radnih terapeuta te se propisuju zajedničke odredbe o javnim ovlastima te drugim poslovima koje će te komore obavljati kao i detaljne odredbe kojima se razrađuju svi elementi bitni za prestanak rada Hrvatske komore zdravstvenih radnika i osnivanje i početak rada novih komora za svaku od djelatnosti.
Zakonski prijedlog također sadrži i odredbe o stručnom, upravnom i zdravstveno-inspekcijskom nadzoru.
Tako se stručni nadzor obavlja nad radom zdravstvenog radnika, nad radom zdravstvenih ustanova, trgovačkih društava koja obavljaju zdravstvenu djelatnost i privatnih zdravstvenih radnika u pružanju neposredne zdravstvene zaštite građanima s obzirom na kvalitetu i vrstu zdravstvenih usluga, a sam način provođenja stručnog nadzora uređuje se općim aktom komore uz prethodnu suglasnost ministra nadležnog za zdravstvo. Nadalje propisuje se da upravni nadzor nad radom nadležnih komora provodi ministarstvo nadležno za zdravstvo sukladno zakonu kojim se uređuje zdravstvena zaštita, dok zdravstveno- inspekcijski nadzor nad provođenjem zdravstvene djelatnosti obavlja zdravstvena inspekcija, također prema odredbama zakona kojim se uređuje zdravstvena zaštita.
U odnosu na odredbe važećeg Zakona, zakonskim prijedlogom izvršeno je usklađivanje prekršajnih kazni s odredbama važećeg prekršajnog zakonodavstva kao i s činjenicom uvođenje eura uzimajući u obzir Zakon o uvođenju eura kao službene valute u Republici Hrvatskoj („Narodne novine“, br. 57/22. i 88/22.)). Predložene prekršajne odredbe obuhvaćaju sankcioniranje zdravstvenog radnika ako ne ispuni obvezu čuvanja profesionalne tajne, ako obavlja djelatnost, a nema odobrenje za samostalan rad nadležne komore, onemogućava ili ometa provođenje stručnog nadzora, odnosno ne otkloni nedostatke utvrđene stručnim nadzorom. Nadalje, područje primjene važećih prekršajnih odredbi proširuje se i na prekršaje koje počini zdravstvena ustanova i trgovačko društvo koje obavlja zdravstvenu djelatnost, odgovorna osoba u zdravstvenoj ustanovi i trgovačkom društvu koje obavlja zdravstvenu djelatnost, kao i na one koje počine fizičke osobe koje obavljaju privatnu praksu sukladno odredbama zakona kojim se uređuje zdravstvena zaštita.

	2.2.
	Izvor podataka:

	
	Zakon o djelatnostima u zdravstvu („Narodne novine“, broj 87/09.)
Zakon o zdravstvenoj zaštiti („Narodne novine“, br. 100/18., 125/19., 147/20., 119/22., 156/22., 33/23., 36/24. i 102/25.)


3. UTVRĐIVANJE POSEBNOG CILJA

	3.1.
	Opis posebnog cilja

	
	Ovim Zakonom uredit će se sadržaj i način djelovanja, standard obrazovanja, uvjeti za obavljanje djelatnosti, dužnosti, kontrola kvalitete i stručni nadzor nad radom sanitarnih inženjera, stručnih prvostupnika radiološke tehnologije, stručnih prvostupnika radne terapije i stručnih prvostupnika medicinsko-laboratorijske dijagnostike, u cilju usklađivanja pružanja djelatnosti s potrebama zdravstvenog sustava.


	3.2.
	Opis svrhe propisa

	
	Osnovna pitanja koja se uređuju  novim Zakona o djelatnosti u zdravstvu 
- proširenje područja primjene važećeg Zakona na novu razinu obrazovanja zdravstvenih radnika uzimajući u obzir razvoj kompetencija i standarde obrazovanja
- standard obrazovanja, sadržaj i uvjeti za obavljanje djelatnosti, dužnosti i odgovornosti, kao i stručni nadzor u djelatnosti sanitarnog inženjerstva, zdravstveno radiološke tehnologije, medicinsko-laboratorijske dijagnostike i radne terapije
- pobliže se uređuje obavljanje djelatnosti sanitarnog inženjerstva, zdravstveno radiološke tehnologije, medicinsko-laboratorijske dijagnostike i radne terapije
- standard obrazovanja za obavljanje navedenih djelatnosti sukladno odredbama Zakona o Hrvatskom kvalifikacijskom okviru („Narodne novine“, br. 22/13., 41/16. − Odluka Ustavnog suda Republike Hrvatske, 64/18., 47/20. − Odluka Ustavnog suda Republike Hrvatske i 20/21.)
- propisuju se odredbe o trajnom stručnom usavršavanju i razvoju kao i obveza dodatnog usavršavanja navedenih zdravstvenih radnika u cilju unaprijeđena obavljanja navedenih djelatnosti, obnavljanja stečenih i usvajanja novih znanja i kompetencija 
- specijalističko usavršavanje navedenih zdravstvenih radnika kao i sadržaj, trajanje i program specijalističkog usavršavanja
- uvjeti za obavljanje navedenih djelatnosti (završeno odgovarajuće obrazovanje ili priznata inozemna stručna kvalifikacija, poznavanje hrvatskoga jezika najmanje na razini koja je  potrebna za nesmetanu i nužnu komunikaciju i posjedovanje odobrenja za samostalan rad)
- propisuju se zajedničke odredbe o dužnostima i odgovornostima, iznimke od odgovornosti navedenih zdravstvenih radnika, stegovnoj odgovornosti, prestanku prava za obavljanje navedenih djelatnosti 
- osnivanje Hrvatske komore sanitarnih inženjera, Hrvatske komore radioloških tehnologa, Hrvatske komore zdravstvenih radnika medicinsko-laboratorijske djelatnosti i Hrvatske komore radnih terapeuta te javne ovlasti koje će te komore obavljati
- obavljanje stručnog nadzora nad radom navedenih zdravstvenih radnika
- obavljanje upravnog i zdravstveno-inspekcijskog nadzora nad provedbom ovoga Zakona
- prekršajne odredbe.

	3.3.
	Razmotrena druga moguća normativna i nenormativna rješenja

	
	S obzirom na to da se radi o sadržaju koji se uređuje zakonom, nenormativna rješenja nisu primjenjiva, već je potrebno pristupiti donošenju novog Zakona o djelatnosti u zdravstvu.

	3.4.
	Izvor podataka:

	
	- 


4. UTVRĐIVANJE UČINAKA I ADRESATA 

	4.1.
	Posebni cilj:
Ovim Zakonom uredit će se sadržaj i način djelovanja, standard obrazovanja, uvjeti za obavljanje djelatnosti, dužnosti, kontrola kvalitete i stručni nadzor nad radom sanitarnih inženjera, stručnih prvostupnika radiološke tehnologije, stručnih prvostupnika radne terapije i stručnih prvostupnika medicinsko-laboratorijske dijagnostike, u cilju usklađivanja pružanja djelatnosti s potrebama zdravstvenog sustava.

	4.1.1.
	Učinci na gospodarstvo:
	Adresati:

	
	Nema utvrđeni učinak na gospodarstvo.
	Nisu utvrđeni adresati.

	4.1.2.
	Učinci na održivi razvoj:
	Adresati:

	
	Nisu utvrđeni učinci na održivi razvoj.
	Nisu utvrđeni adresati.

	4.1.3.
	Učinci na socijalnu skrb:
	Adresati:

	
	Nisu utvrđeni učinci na socijalnu skrb.
	Nisu utvrđeni adresati.

	4.1.4.
	Učinci na zaštitu ljudskih prava:
	Adresati:

	
	Nisu utvrđeni učinci na zaštitu ljudskih prava.
	Nisu utvrđeni adresati.

	4.1.5.
	Učinci na druga područja:
	Adresati:

	
	U skladu sa Zakonom o izmjenama i dopunama Zakona o zdravstvenoj zaštiti („Narodne novine“, broj 102/25.)  kojim je ukinut stručni ispit, ovim Zakonom ukinut je stručni ispit kao uvjet za stjecanje odobrenja za samostalan rad, što olakšava pristup profesiji nakon završetka obrazovanja.
Uvedena je žalba na rješenje Komore o izdavanju ili ukidanju odobrenja za samostalan rad čime se osigurava pojedinačna kontrola zakonitosti akata.
	Strukovne komore u zdravstvu
Zdravstvene ustanove
Zdravstveni radnici


5. ANALIZA UTVRĐENIH UČINAKA I ADRESATA 

	5.1.
	Analiza učinaka i adresata u području gospodarstva:

	
	Nisu utvrđeni učinci niti adresati u području gospodarstva.

	5.2.
	Analiza učinaka i adresata u području održivog razvoja:

	
	Nisu utvrđeni učinci niti adresati u području održivog razvoja.

	5.3.
	Analiza učinaka i adresata u području socijalne skrbi:

	
	Nisu utvrđeni učinci niti adresati u području socijalne skrbi.

	5.4.
	Analiza učinaka i adresata u području zaštite ljudskih prava:

	
	Nisu utvrđeni učinci niti adresati u području zaštite ljudskih prava.

	5.5.
	Analiza učinaka i adresata u drugim područjima:

	
	Donošenje Zakona o djelatnostima u zdravstvu dovest će do pozitivnog učinka na strukovne komore u zdravstvu, u odnosu na posebni cilj iz točke 4.1. Obrasca iskaza. Također će se olakšati pristup profesiji nakon završetka obrazovanja iz razloga što se ukida stručni ispit.  Uvođenje žalbe na rješenje Komore o izdavanju ili ukidanju odobrenja za samostalan rad  dovest će do pozitivnog učinka u osiguravanju pojedinačne kontrole zakonitosti rada. 

	5.6.
	Izvor podataka:

	
	Zakon o djelatnostima u zdravstvu („Narodne novine“, broj 87/09.)
Zakon o zdravstvenoj zaštiti („Narodne novine“, br. 100/18., 125/19., 147/20., 119/22., 156/22., 33/23., 36/24. i 102/25.)


6. SAVJETOVANJE I KONZULTACIJE
	6.1.
	Savjetovanje:
Savjetovanje se provodi u trajanju u pravilu u roku od 30 dana putem središnjeg državnog internetskog portala za savjetovanje s javnošću (e-Savjetovanja) objavom nacrta prijedloga zakona i Obrasca iskaza o procjeni učinaka propisa, kao dva odvojena savjetovanja.

	6.2.
	Konzultacije:
Istovremeno s provedbom postupka savjetovanja, Obrazac iskaza dostavlja se na mišljenje nadležnim tijelima i Uredu za zakonodavstvo.


7. ZAKLJUČAK
	7.1.
	Pozitivni učinci:
- smanjit će se vrijeme za dobivanje odobrenja za samostalan rad
- ubrzat će se izlazak zdravstvenih radnika na tržište rada
- osigurat će se pojedinačna kontrola zakonitosti akata uvođenjem žalbe na rješenje Komore o izdavanju ili ukidanju odobrenja za samostalan rad 
	Negativni učinci:
- nema negativnih učinaka.

	7.2.
	Zaključak o učincima koji će proisteći iz provedbe:
Ovim Zakonom uredit će se sadržaj i način djelovanja, standard obrazovanja, uvjeti za obavljanje djelatnosti, dužnosti, kontrola kvalitete i stručnim nadzor nad radom sanitarnih inženjera, stručnih prvostupnika radiološke tehnologije, stručnih prvostupnika radne terapije i stručnih prvostupnika medicinsko-laboratorijske dijagnostike, u cilju usklađivanja pružanja djelatnosti s potrebama zdravstvenog sustava.


8. PRILOZI

	8.1
	Dokumenti u prilogu:

	
	


9. OVJERA ČELNIKA STRUČNOG NOSITELJA

	
	Potpis:
                                                         MINISTRICA

                                            doc. dr. sc. Irena Hrstić, dr. med.

